ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
ശ്രീ കല്യാൺ സിംഗിന്റെ വിയോഗത്തെക്കുറിച്ചുള്ള പ്രധാനമന്ത്രിയുടെ പ്രസ്താവന
ശ്രീ കല്യാൺ സിങ്ങിന് പ്രധാനമന്ത്രി മോദി അന്തിമോപചാരം അർപ്പിച്ചു
കല്യാൺ സിംഗ് ജി ... ജനക്ഷേമത്തിന് വേണ്ടി എപ്പോഴും പ്രവർത്തിക്കുകയും ഇന്ത്യയിലുടനീളം എപ്പോഴും പ്രശംസിക്കപ്പെടുകയും ചെയ്യുന്ന നേതാവ്: പ്രധാനമന്ത്രി
നമുക്കെല്ലാവർക്കും ഇത് ദുഖത്തിന്റെ നിമിഷമാണ്. കല്യാൺ സിംഗ് ജിയുടെ മാതാപിതാക്കൾ അദ്ദേഹത്തിന് കല്യാൺ സിംഗ് എന്ന് പേരിട്ടു. മാതാപിതാക്കൾ നൽകിയ പേരിന് അനുസൃതമായി അദ്ദേഹം തന്റെ ജീവിതം നയിച്ചു. അദ്ദേഹം തന്റെ ജീവിതകാലം മുഴുവൻ ജനങ്ങളുടെ ക്ഷേമത്തിനായി നീക്കിവച്ചു, അത് തന്റെ ജീവിതത്തിന്റെ മന്ത്രമാക്കി. ഭാരതീയ ജനതാ പാർട്ടി, ഭാരതീയ ജനസംഘം, രാജ്യത്തിന്റെ ശോഭനമായ ഭാവി എന്നിവയ്ക്കായി അദ്ദേഹം സ്വയം സമർപ്പിച്ചു.
കല്യാൺ സിംഗ് ജിയുടെ പേര് ഇന്ത്യയിലുടനീളം വിശ്വാസത്തിന്റെ പര്യായമായി മാറി. അദ്ദേഹം പ്രതിബദ്ധതയുള്ള തീരുമാനമെടുക്കുന്നയാളായിരുന്നു, ജീവിതത്തിലുടനീളം ജനങ്ങളുടെ ക്ഷേമത്തിനായി എപ്പോഴും പരിശ്രമിക്കുകയായിരുന്നു. ഒരു എംഎൽഎ എന്ന നിലയിലോ ഗവണ്മെന്റിലോ ഗവർണർ എന്ന നിലയിലോ എന്ത് ഉത്തരവാദിത്തം നൽകിയാലും അദ്ദേഹം മറ്റുള്ളവർക്ക് പ്രചോദനമായി. ജനങ്ങളുടെ വിശ്വാസത്തിന്റെ പ്രതീകമായി അദ്ദേഹം മാറി.
രാഷ്ട്രത്തിന് മൂല്യവത്തായ ഒരു വ്യക്തിത്വവും കഴിവുള്ള ഒരു നേതാവും നഷ്ടമായി . അദ്ദേഹത്തിന്റെ ആദർശങ്ങൾ പിന്തുടർന്ന് , അദ്ദേഹത്തിന്റെ സ്വപ്നങ്ങൾ നിറവേറ്റിക്കൊണ്ട് , അദ്ദേഹത്തിന്റെ നഷ്ടം നികത്താൻ നാം ശ്രമിക്കണം. അദ്ദേഹത്തിന്റെ ആത്മാവിനെ അനുഗ്രഹിക്കണമെന്നും ഈ നഷ്ടം സഹിക്കാൻ അദ്ദേഹത്തിന്റെ കുടുംബത്തിന് ശക്തി നൽകണമെന്നും ഞാൻ ശ്രീരാമനോട് പ്രാർത്ഥിക്കുന്നു. അദ്ദേഹത്തിന്റെ വിയോഗത്തിൽ ദുഖിക്കുന്നവർക്കും, അദ്ദേഹത്തിന്റെ മൂല്യങ്ങളിലും ആദർശങ്ങളിലും ഇന്ത്യയുടെ സംസ്കാരത്തിലും പാരമ്പര്യത്തിലും വിശ്വസിക്കുന്ന എല്ലാവർക്കും ശ്രീരാമൻ ശക്തി നൽകട്ടെ.
കൃഷി മന്ത്രാലയം
ഇന്ത്യൻ കാർഷിക ഗവേഷണ കൗൺസിലിന്റെ 'കൃതഗ്യ ' ഹാക്കത്തോൺ
യുടെ ഭാഗമായി സംഘടിപ്പിക്കുന്ന ഹാക്കത്തോണിൽ രാജ്യമെമ്പാടുമുള്ള സർവ്വകലാശാലകൾ, സാങ്കേതിക സ്ഥാപനങ്ങൾ എന്നിവിടങ്ങളിലെ വിദ്യാർഥികൾ, അധ്യാപകർ, നൂതനാശയ വിദഗ്ധർ, സംരംഭകർ എന്നവർക്ക് ഗ്രൂപ്പുകളായി മത്സരിക്കാം.
പരമാവധി നാലു പേരുള്ള ഒരു ഗ്രൂപ്പിൽ അധ്യാപകൻ, നൂതനാശയ വിദഗ്ധൻ, സംരംഭകൻ എന്നിവരുടെ എണ്ണം ഒരാളിൽ കൂടുതലാകാൻ പാടില്ല എന്ന് ഐ സി എം ആർ ഡയറക്ടർ ജനറൽ ഡോ.ത്രിലോചൻ മൊഹാപത്ര പറഞ്ഞു. പങ്കെടുക്കുന്ന വിദ്യാർഥികൾക്ക് തദ്ദേശ സ്റ്റാർട്ട് അപ്പുകളും സാങ്കേതിക സ്ഥാപനങ്ങളിലെ വിദ്യാർഥികളുമായി സഹകരിച്ച് പ്രവർത്തിക്കാവുന്നതാണ്. ആദ്യ മൂന്ന് സ്ഥാനങ്ങൾ നേടുന്നവർക്ക് 5 ലക്ഷം, 3 ലക്ഷം, ഒരു ലക്ഷം രൂപ വീതം സമ്മാനം ലഭിക്കും. പരിപാടിയുടെ രജിസ്ട്രേഷൻ 2020 സെപ്റ്റംബർ 15 ന് തന്നെ ആരംഭിച്ചു. രജിസ്ട്രേഷനുമായി ബന്ധപ്പെട്ട കൂടുതൽ വിവരങ്ങൾക്ക് https://nahep.icar.gov.in/Kritagya.aspx എന്ന ലിങ്ക് സന്ദർശിക്കാവുന്നതാണ്.
മന്ത്രിസഭ
ശാസ്ത്ര സാങ്കേതിക സഹകരണത്തിന് ഇന്ത്യ-ഇന്തോനേഷ്യ ധാരണാപത്രം
ഇന്ത്യയും, ഇന്തോനേഷ്യയും തമ്മില് ശാസ്ത്ര സാങ്കേതിക സഹകരണത്തിന് ഒപ്പ് വച്ച ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അംഗീകാരം നല്കി.
2018 മേയില് കേന്ദ്ര ശാസ്ത്ര സാങ്കേതിക ഭൗമശാസ്ത്ര മന്ത്രി ഡോ. ഹര്ഷ് വര്ദ്ധനും, ഇന്തോനേഷ്യയുടെ ഗവേഷണ, സാങ്കേതിക വിദ്യ, ഉന്നത വിദ്യാഭ്യാസ മന്ത്രി ശ്രീ. മുഹമ്മദ് നാസിറും ജക്കാര്ത്തയിലാണ് ധാരണാപത്രത്തില് ഒപ്പ് വച്ചത്. ശാസ്ത്ര സാങ്കേതിക രംഗങ്ങളില് പരസ്പര താല്പ്പര്യമുള്ള വിഷയങ്ങളില് സഹകരിക്കുന്നതിനും അതുവഴി ഉഭയകക്ഷി ബന്ധങ്ങളില് പുതിയൊരു അധ്യായം രചിക്കുന്നതുമാണ് ധാരണാപത്രം.
ഇന്ത്യയിലെയും, ഇന്തോനേഷ്യയിലെയും ശാസ്ത്ര സ്ഥാപനങ്ങള് ഗവേഷണ വികസന ലബോറട്ടറികള്, കമ്പനികള് മുതലായവയിലെ ഗവേഷകര്ക്ക് ഇതിന്റെ പ്രയോജനം ലഭിക്കും. വിവര സാങ്കേതിക വിദ്യ, സമുദ്ര ശാസ്ത്രവും സാങ്കേതിക വിദ്യയും, ബയോ ടെക്നോളജി, കൃഷി, ബയോ മെഡിക്കല് സയന്സ് എന്നിവ ഉള്പ്പെടെയുള്ള ലൈഫ് സയന്സസ്സ്, ഊര്ജ്ജ ഗവേഷണം, ജലസാങ്കേതികവിദ്യ, ജല പരിപാലനം, ബഹിരാകാശ ശാസ്ത്ര സാങ്കേതിക വിദ്യയും അവയുടെ ഉപയോഗവും, ജിയോ സ്പേഷ്യല് ഇന്ഫര്മേഷന്, അപ്ലൈഡ് കെമിസ്ട്രി മുതലായ മേഖലകളിലായിരിക്കും സഹകരണം.
ND MRD - 648
പെട്രോളിയം, പ്രകൃതി വാതക മന്ത്രാലയം
കൊച്ചി റിഫൈനറി പരിസരത്ത് പ്രത്യേക താൽക്കാലിക കോവിഡ് ചികിത്സാകേന്ദ്രം സ്ഥാപിച്ചു
കൊച്ചി അമ്പലമുകളിലുള്ള ബിപിസിഎൽ റിഫൈനറിയുടെ കീഴിൽ പ്രവർത്തിക്കുന്ന സ്കൂൾ, 100 കിടക്കകളുള്ള പ്രത്യേക കോവിഡ് ചികിത്സാ കേന്ദ്രം ആക്കി മാറ്റി പ്രവർത്തനമാരംഭിച്ചു. ഈ കേന്ദ്രത്തിന് ഓക്സിജനും വൈദ്യുതിയും വെള്ളവും സൗജന്യമായി ബിപിസിഎൽ നൽകും. ഒരു പ്രത്യേക സ്റ്റെയിൻലെസ് സ്റ്റീൽ പൈപ്പ്ലൈൻ വഴിയാകും ഓക്സിജൻ വിതരണം ചെയ്യുക. ആദ്യ ഘട്ടത്തിൽ ഈ ചികിത്സാകേന്ദ്രത്തിൽ 100 കിടക്കകൾ ഉണ്ടാകും. പിന്നീട് 1,500 കിടക്കകൾ ഉൾക്കൊള്ളുന്നതായി ഇത് വികസിപ്പിക്കും. കേരളത്തിലെ മൂന്ന് ആശുപത്രികളിൽ ബിപിസിഎൽ, പിഎസ്എ ഓക്സിജൻ പ്ലാന്റുകൾ സ്ഥാപിക്കുന്നുണ്ട്.
'രാജ്യത്തെ ജനങ്ങളുടെ ജീവിതത്തിന് ഊർജ്ജം പകരുക' എന്ന ബിപിസിഎൽ -ന്റെ പ്രതിബദ്ധതയുടെ ഭാഗമായാണ് കമ്പനി പരിസരത്ത് കോവിഡ് ചികിത്സാ കേന്ദ്രവും സൗജന്യ ഓക്സിജൻ ഉൾപ്പെടെ അനുബന്ധ സൗകര്യങ്ങളും തയ്യാറാക്കിയതെന്ന് ബിപിസിഎൽ എക്സിക്യൂട്ടീവ് ഡയറക്ടർ  ശ്രീ സഞ്ജയ് ഖന്ന പറഞ്ഞു.
നിതി ആയോഗ്
കോവിഡ് അനന്തര ഇന്ത്യയുടെ സാമ്പത്തിക വീണ്ടെടുക്കലിന് സഹായിക്കാൻ ക്ലീൻ എനർജിക്ക്  കഴിയുമെന്ന് റിപ്പോർട്ട്
(ന്യൂഡൽഹി , ജൂൺ 30, 2020
നിതി ആയോഗും റോക്കി മൗണ്ടെയ്ൻ ഇൻസ്റ്റിറ്റ്യൂട്ടും  ചേർന്ന്
‘‘ റ്റുവാർഡ്സ് എ ക്ളീൻ എനർജി ഇക്കണോമി: പോസ്റ്റ് കോവിഡ് ഓപ്പർച്യുണിറ്റി ഫോർ ഇൻഡ്യാസ് എനർജി ആൻഡ് മൊബിലിറ്റി സെക്ടർ’ എന്ന വിഷയത്തിൽ ഇന്ന് ഒരു റിപ്പോർട്ട് പ്രസിദ്ധീകരിച്ചു. കോവിഡ് അനന്തര ഇന്ത്യയുടെ സാമ്പത്തിക വീണ്ടെടുപ്പ് ശ്രമങ്ങൾക്ക് ഊർജം പകരുന്നതിന് ശുദ്ധവും മാറ്റംവരുത്താവുന്നതും ചെലവു കുറഞ്ഞതുമായ ഊർജം ഭാവി ഇന്ത്യക്കായി കരുതണമെന്നു റിപ്പോർട്ട് പറയുന്നു . ഈ പരിശ്രമങ്ങളിൽ ഇലക്ട്രിക് വാഹനങ്ങൾ, ഊർജസംരക്ഷണം, പുനരുപയോഗ ഊർജ പദ്ധതികൾ ഉൾപ്പെടുത്തണം.
ഇന്ത്യയിൽ ശുദ്ധ ഊർജ്ജത്തിലേക്കുള്ള മാറ്റത്തെ കോവിഡ് -19 എങ്ങനെ സ്വാധീനിക്കുന്നുവെന്ന് റിപ്പോർട്ട് വ്യക്തമാക്കുന്നു. പ്രത്യേകിച്ചും ഗതാഗത, ഊർജ്ജ മേഖലകളിൽ. കൂടാതെ ശുദ്ധ ഊർജ്ജ സമ്പദ്വ്യവസ്ഥയിലേക്കുള്ള നീക്കത്തിന് വേഗം കൂട്ടാനുമായി രാഷ്ട്ര നേതാക്കൾക്കായി നയതന്ത്രപരമായ അവസരങ്ങളും റിപ്പോർട്ട് ശുപാർശ ചെയ്യുന്നു. ‘ ശുദ്ധ ഊർജം ഇന്ത്യയുടെ സാമ്പത്തിക വീണ്ടെടുപ്പിനും അന്താരാഷ്ട്ര തലത്തിൽ മൽസരശേഷിക്കുള്ള സുപ്രധാനമാർഗമാണെന്നും നിതി ആയോഗ് സിഇഒ അമിതാഭ് കാന്ത് പറഞ്ഞു.
ഭാവി ഇന്ത്യയുടെ ശുദ്ധ ഊർജപദ്ധതികൾക്ക് നയരൂപീകരണം നടത്തുന്നവർക്കും മറ്റു പ്രധാനചുമതലക്കാർക്കും പരിഗണിക്കാനായി റിപ്പോർട്ട് നാലു ആശയങ്ങൾ മുന്നോട്ടുവയ്ക്കുന്നു.
1) ചെലവു കുറഞ്ഞ ഊർജ പദ്ധതികളിൽ നിക്ഷേപം
2) മാറ്റം വരുത്താവുന്ന സുരക്ഷിത ഊർജപദ്ധതികൾക്ക് പിന്തുണ നൽകുക
3) കാര്യക്ഷമതയ്ക്കും മൽസരശേഷിക്കും മുൻഗണന നൽകുക
4)സാമൂഹ്യ–-പരിസ്ഥിതി സമത്വം പ്രോൽസാഹിപ്പിക്കുക
2030 ഓടെ ഇന്ത്യയുടെ ഗതാഗത മേഖലയിൽ 1.7 ഗിഗാടൺ കാർബൺ ഡയോക്സൈഡ് ബഹിർഗമനവും 600 മില്യൺ ടൺ എണ്ണ ഉപയോഗവും ഒഴിവാക്കാൻ കഴിയുമെന്ന് റിപ്പോർട്ട് ചൂണ്ടിക്കാട്ടുന്നു. ഇലക്ട്രിക് മാർഗത്തിലൂടെ പൊതുഗതാഗതം ചെലവു കുറഞ്ഞതും ശുദ്ധവും മെച്ചപ്പെട്ട ചരക്കുകടത്തും സാധ്യമാവും. റിപ്പോർട്ട് താഴെപ്പറയുന്ന ലിങ്കുകളിൽ ലഭ്യമാണ്.
NITI Aayog: https://niti.gov.in/sites/default/files/2020-06/India_Green_Stimulus_Report_NITI_VF_June_29.pdf
Rocky Mountain Institute: https://rmi.org/insight/india-stimulus-strategy-recommendations-towards-a-clean-energy-economy/
RMI India: https://rmi-india.org/insight/india-stimulus-strategy-recommendations-towards-a-clean-energy-economy/
ധനകാര്യ മന്ത്രാലയം
ആഭ്യന്തര എം.എസ്.എം.ഇകളെ പ്രോത്സാഹിപ്പിക്കാന്പാദരക്ഷകളുടെയും ഫര്ണിച്ചറുകളുടെയും കസ്റ്റംസ് തീരുവ വര്ദ്ധിപ്പിച്ചു
ആഭ്യന്തര എം.എസ്.എം.ഇകളെ പ്രോത്സാഹിപ്പിക്കാന്പാദരക്ഷകളുടെയും ഫര്ണിച്ചറുകളുടെയും കസ്റ്റംസ് തീരുവ വര്ദ്ധിപ്പിച്ചു
ആഭ്യന്തര വൈദ്യോപകരണ വ്യവസായത്തിന് ഊര്ജ്ജം പകരാന് 5% ഹെല്ത്ത് സെസ്സ്;ഇത് പരിവര്ത്തനമാഗ്രഹിക്കുന്ന ജില്ലകളില് ആരോഗ്യ അടിസ്ഥാന സൗകര്യം സൃഷ്ടിക്കുന്നതിന് ഉപയോഗപ്പെടുത്തും
പ്യൂരിഫൈഡ് ടെറിഫ്താലിക് ആസിഡിന്റെ ആന്റി ഡമ്പിംഗ് ഡ്യൂട്ടി ഒഴിവാക്കി
ഇറക്കുമതി ചെയ്യുന്ന ന്യൂസ്പ്രിന്റിന്റെയും ലൈറ്റ് വെയ്റ്റ് കോട്ടഡ് പേപ്പറിന്റെയും കസ്റ്റംസ് തീരുവ 10% ആയിരുന്നത് 5% ആയി കുറച്ചു.
(സൂക്ഷ്മ, ചെറുകിട, ഇടത്തരം സംരംഭ മേഖലയിലെ ആവശ്യങ്ങള് കണക്കിലെടുത്ത് ഇറക്കുമതി ചെയ്യുന്ന വിവിധ ഉല്പ്പന്നങ്ങളുടെ കസ്റ്റംസ് തീരുവയില് വര്ദ്ധന വരുത്താന് 2020 ലെ ബജറ്റ് നിര്ദ്ദേശിക്കുന്നു. പാദരക്ഷകളുടെ കസ്റ്റംസ് തീരുവ 25% ത്തില് നിന്ന് 35 % ആയും പാദരക്ഷാ ഘടകങ്ങളുടേത് 15 % ത്തില് നിന്ന് 20% ആയും ഫര്ണിച്ചറുകളുടേത് 20 %ത്തില് നിന്ന് 25% മായും ആണ് വര്ദ്ധിപ്പിച്ചത്. രാജ്യത്തെ സൂക്ഷ്മ, ചെറുകിട, ഇടത്തരം സംരംഭങ്ങള് മികച്ച നിലവാരമുള്ള ഇത്തരം ഉല്പ്പന്നങ്ങള് നിര്മ്മിക്കുന്നുണ്ടെന്നും അവയ്ക്ക് സംരംക്ഷണം നല്കാനാണ് ഇത്തരമൊരു നടപടിയെന്ന് കേന്ദ്ര മന്ത്രി ബജറ്റ് പ്രസംഗത്തില് വ്യക്തമാക്കി. ഇറക്കുമതി ചെയ്യുന്ന മെഡിക്കല് ഉപകരണങ്ങള്ക്ക് 5% ഹെല്ത്ത് സെസ് ഏര്പ്പെടുത്തും. ഇതു വഴി ലഭിക്കുന്ന വരുമാനം പരിവര്ത്തനമാഗ്രഹിക്കുന്ന ജില്ലകളിലെ ആരോഗ്യ സേവനങ്ങള് മെച്ചപ്പെടുത്താന് ഉപയോഗിക്കും. ടെക്സ്റ്റെല് ഫൈബര് മേഖലയിലെ അവശ്യ വസ്തുവായ പ്യൂരിഫൈഡ് ടെറിഫ്താലിക് ആസിഡിന്രെ ആന്റി ഡമ്പിംഗ് തീരുവ ഒഴിവാക്കാന് ബജറ്റ് നിര്ദ്ദേശിച്ചു. അച്ചടി മാധ്യമങ്ങളുടെ ആവശ്യം പരിഗണിച്ച് ന്യൂസ്പ്രിന്റ്, ലൈറ്റ് വെയ്റ്റ് കോട്ടഡ് പേപ്പര് എന്നിവയുടെ ഇറക്കുമതി തീരുവ 10% ത്തില് നിന്ന് 5% ആയി കുറച്ചു.
സിഗരറ്റ്, മറ്റു പുകയില ഉല്പ്പന്നങ്ങള് എന്നിവയുടെ മേല് ദേശീയ ദുരന്ത വിഭാഗ തീരുവ കൂടി ചുമത്തും. അതേ സമയം ബീഡിയുടെ തീരുവയില് മാറ്റമില്ല.
AM/MRD
ആരോഗ്യ, കുടുംബക്ഷേമ മന്ത്രാലയം
കോവിഡ്-19: ഏറ്റവും പുതിയ വിവരങ്ങൾ
പ്രതിരോധ കുത്തിവയ്പു യജ്ഞത്തിനു കീഴിൽ രാജ്യവ്യാപകമായി ഇതുവരെ 220.08 കോടി വാക്സിൻ ഡോസ്  നൽകിയിട്ടുണ്ട്.
കഴിഞ്ഞ 24 മണിക്കൂറിനുള്ളിൽ 99,231 ഡോസ് നൽകി.
3,552 പേരാണു രാജ്യത്തു നിലവിൽ ചികിത്സയിലുള്ളത്.
ആകെ രോഗബാധിതരുടെ 0.01% പേരാണു നിലവിൽ ചികിത്സയിലുള്ളത്.
നിലവിലെ രോഗമുക്തിനിരക്ക് 98.8%
കഴിഞ്ഞ 24 മണിക്കൂറിനിടെ 182 പേർ കൂടി രോഗമുക്തരായതോടെ ആകെ രോഗമുക്തരുടെ എണ്ണം 4,41,43,665 ആയി വർധിച്ചു
കഴിഞ്ഞ 24 മണിക്കൂറിനിടെ 268 പേർക്കു പുതുതായി രോഗം സ്ഥിരീകരിച്ചു
പ്രതിദിനരോഗസ്ഥിരീകരണനിരക്ക് 
പ്രതിവാര രോഗസ്ഥിരീകരണനിരക്ക് 
ഇതുവരെ ആകെ 91.04 കോടി പരിശോധനകൾ നടത്തി; കഴിഞ്ഞ 24 മണിക്കൂറിനിടെ നടത്തിയത് 2,36,919 പരിശോധനകളാണ്.
--ND--
(Visitor Counter : 80
ഉപരാഷ്ട്രപതിയുടെ കാര്യാലയം
തെരഞ്ഞെടുപ്പുകളിൽ 75% വോട്ടർമാരുടെ പങ്കാളിത്തം ഉറപ്പാക്കണമെന്ന് ഉപരാഷ്ട്രപതി ആഹ്വാനം ചെയ്തു
ന്യൂ ഡൽഹി: ജനുവരി 25, 2021
തിരഞ്ഞെടുപ്പ് പ്രക്രിയ കൂടുതൽ ജനപങ്കാളിത്തം ഉള്ളതാക്കാൻ അടുത്ത പൊതു തിരഞ്ഞെടുപ്പിൽ 75% പോളിങ് ഉറപ്പാക്കണമെന്ന് ഉപരാഷ്ട്രപതി ശ്രീ എം. വെങ്കയ്യ നായിഡു തിരഞ്ഞെടുപ്പ് കമ്മീഷനോടും പൗരന്മാരോടും അഭ്യർത്ഥിച്ചു. ഒരേസമയം തെരഞ്ഞെടുപ്പുകൾ നടത്തുന്നത് സംബന്ധിച്ച് അദ്ദേഹം സമവായം തേടുകയും ചെയ്തു.
ഇന്ന് 12-ാമത് ദേശീയ സമ്മതിദായക ദിനത്തോടനുബന്ധിച്ച് നൽകിയ സന്ദേശത്തിൽ, ഒരു സമ്മതിദായകനും വോട്ടവകാശം വിനിയോഗിക്കാതിരിക്കരുതെന്നും യോഗ്യതയുടെ അടിസ്ഥാനത്തിൽ മത്സരാർത്ഥികളെ വിലയിരുത്തണമെന്നും ഉപരാഷ്ട്രപതി പൗരന്മാരോട് അഭ്യർത്ഥിച്ചു.
1951-52 കാലഘട്ടത്തിൽ ലോക്സഭയിലേക്കുള്ള ആദ്യപൊതുതെരഞ്ഞെടുപ്പിൽ 44.87% പോളിംഗ് രേഖപ്പെടുത്തിയ ഇടത്തുനിന്നും, 2019 ൽ 17-ാം ലോക്സഭയിലെക്ക് നടന്ന തെരഞ്ഞെടുപ്പിൽ എക്കാലത്തെയും ഉയർന്ന 67.40% പോളിങ് രേഖപ്പെടുത്തിയതായി നിരീക്ഷിച്ച ശ്രീ നായിഡു, വോട്ടിങ്ങിൽ 50 ശതമാനത്തോളം വർധനയുണ്ടായതിന് എല്ലാ പങ്കാളികളെയും അഭിനന്ദിച്ചു.
എല്ലാ തെരഞ്ഞെടുപ്പുകളിലും വോട്ടിംഗിൽ ക്രമാനുഗതമായ വർദ്ധന ഉറപ്പാക്കുക എന്നതാണ് തിരഞ്ഞെടുപ്പ് കമ്മീഷന്റെ മുന്നിലുള്ള വെല്ലുവിളിയെന്ന് ശ്രീ നായിഡു ചൂണ്ടിക്കാട്ടി. 2009ലെ പൊതുതെരഞ്ഞെടുപ്പിൽ 58.21% ആയിരുന്ന വോട്ടിംഗ് ശതമാനത്തിൽ 8% വർധന രേഖപ്പെടുത്തി 2014ൽ 66.44% ആയും 2019ൽ 67.40% ആയും ഉയർന്നതായി അദ്ദേഹം പരാമർശിച്ചു.
70 വർഷത്തിനിടെ ആദ്യമായി, 2019 ലെ പൊതുതെരഞ്ഞെടുപ്പിൽ പുരുഷന്മാരേക്കാൾ, 0.17% സ്ത്രീകൾ കൂടുതൽ വോട്ട് ചെയ്തതിൽ ശ്രീ നായിഡു സന്തോഷം പ്രകടിപ്പിച്ചു.
RRTN/SKY
(Visitor Counter : 132
സാമൂഹ്യനീതി, ശാക്തീകരണ മന്ത്രാലയം
2022 ഓഗസ്റ്റ് 4-ന് ‘നശേ സേ ആസാദി’ - ദേശീയ യുവജന-വിദ്യാർത്ഥി സമ്പർക്ക പരിപാടിയിൽ ഡോ. വീരേന്ദ്ര കുമാർ അധ്യക്ഷനാകും
"നഷാ മുക്ത് ഭാരത് അഭിയാൻ"  പ്രചാരണത്തിന്റെ ഭാഗമായി, നാളെ - 2022 ഓഗസ്റ്റ് 4-ന് സംഘടിപ്പിക്കുന്ന 'നശാ സേ ആസാദി'  - ദേശീയ യുവജന-വിദ്യാർത്ഥി സമ്പർക്ക  പരിപാടിയിൽ കേന്ദ്ര സാമൂഹ്യനീതി, ശാക്തീകരണ മന്ത്രി ഡോ. വീരേന്ദ്ര കുമാർ അധ്യക്ഷനാകും. ആസാദി കാ അമൃത് മഹോത്സവത്തോടനുബന്ധിച്ച് സംഘടിപ്പിച്ചിരിക്കുന്ന പരിപാടി, തെരെഞ്ഞെടുക്കപ്പെട്ട 75 സർവ്വകലാശാലകളിലെ / സ്ഥാപനങ്ങളിലെ അധ്യാപകരും വിദ്യാർത്ഥികളും തമ്മിൽ ആശയവിനിമയത്തിന് വേദിയാകും.
ഒരു ദിവസം നീണ്ടുനിൽക്കുന്ന പരിപാടിയിൽ, തെരെഞ്ഞെടുക്കപ്പെട്ട സ്ഥാപനങ്ങൾ ലഹരി മരുന്ന് ഉപയോഗത്തിന്റെ ദോഷഫലങ്ങളെക്കുറിച്ച് അവബോധം സൃഷ്ടിക്കുന്നതിനുള്ള വിവിധ പ്രവർത്തനങ്ങൾ ഓൺലൈനായും ഓഫ്ലൈലൈനായും സംഘടിപ്പിക്കും.
രാജ്യത്തെ 272 ജില്ലകളിൽ 2020 ഓഗസ്റ്റ് 15-ന് നശ മുക്ത് ഭാരത് അഭിയാന്റെ  ഭാഗമായുള്ള മുൻനിര പ്രചാരണം സാമൂഹ്യനീതി, ശാക്തീകരണ മന്ത്രാലയം നടത്തിവരുന്നു.
NMBA ഏറ്റെടുത്തിട്ടുള്ള പ്രവർത്തനങ്ങളെക്കുറിച്ചുള്ള ഹ്രസ്വചിത്രവും ഓൺലൈൻ പരിപാടിയിൽ പ്രദർശിപ്പിക്കും.
CISCO WebEx വഴി സംഘടിപ്പിക്കുന്ന പരിപാടി, 2022 ഓഗസ്റ്റ് 4-ന് രാവിലെ 10 മുതൽ 11 വരെ ഫേസ്ബുക്കിൽ തത്സമയം സംപ്രേക്ഷണം ചെയ്യുകയും ചെയ്യും. https://fb.me/e/2EhTkZMT7 എന്ന ലിങ്ക് വഴി പങ്കെടുക്കാനും പരിപാടി കാണാനും സാധിക്കും.
ജൽ ശക്തി മന്ത്രാലയം
കെൻ-ബെത്വ നദീജല പദ്ധതിയുടെ ഇന്റർലിങ്കിംഗിന് കേന്ദ്ര മന്ത്രിസഭ അംഗീകാരം നൽകി
44,605 കോടി രൂപ ചെലവ് വരുന്ന പദ്ധതി എട്ട് വർഷം കൊണ്ട് പൂർത്തിയാക്കും
103 മെഗാവാട്ട് ജലവൈദ്യുതിയും 27 മെഗാവാട്ട് സൗരോർജ്ജവും ഉൽപ്പാദിപ്പിക്കുന്ന പദ്ധതി
പദ്ധതിയുടെ നടത്തിപ്പിന് കെൻ-ബെത്വ ലിങ്ക് പ്രോജക്ട് അതോറിറ്റി  എന്ന പേരിൽ പ്രത്യേകോദ്ദേശ്യ വാഹനം  സ്ഥാപിക്കും
മധ്യപ്രദേശിലെ ഛത്തർപൂർ, പന്ന, ടികാംഗഢ് എന്നിവിടങ്ങളിലെ വരൾച്ച ബാധിത പ്രദേശങ്ങളിലും എന്നിവിടങ്ങളിലും ഉത്തർപ്രദേശിലെ ബന്ദ, മഹോബ, ഝാൻസി എന്നിവിടങ്ങളിലെ ജലക്ഷാമമുള്ള പ്രദേശങ്ങളിലും 10.62 ലക്ഷം ഹെക്ടറിൽ ജലസേചനം ലഭ്യമാക്കുന്നതാണ് പദ്ധതി.
62 ലക്ഷം പേർക്ക് കുടിവെള്ളമെത്തിക്കാൻ കനാൽ
കെൻ-ബെത്വ നദീതടങ്ങൾ ബന്ധിപ്പിക്കുന്ന പദ്ധതിക്കുള്ള ധനസഹായവും നടത്തിപ്പും പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭാ യോഗം അംഗീകരിച്ചു.
കെൻ-ബെറ്റ്വ ലിങ്ക് പദ്ധതിയുടെ ആകെ ചെലവ് 2020-21 ലെ വിലനിലവാരത്തിൽ 44,605 കോടി രൂപയാണ്. 36,290 കോടി രൂപ ഗ്രാന്റും 3,027 കോടി രൂപ വായ്പയും ഉൾക്കൊള്ളുന്ന പദ്ധതിക്ക് 39,317 കോടി രൂപയുടെ കേന്ദ്ര പിന്തുണയും കേന്ദ്രമന്ത്രിസഭ അംഗീകരിച്ചു.
ഈ പദ്ധതി ഇന്ത്യയിലെ നദീ പദ്ധതികളെ കൂടുതൽ പരസ്പരം ബന്ധിപ്പിക്കുന്നതിന് വഴിയൊരുക്കുകയും നമ്മുടെ ചാതുര്യവും കാഴ്ചപ്പാടും ലോകത്തിന് മുന്നിൽ പ്രദർശിപ്പിക്കുകയും ചെയ്യും.
ദൗധൻ അണക്കെട്ടിന്റെ നിർമ്മാണത്തിലൂടെയും ലോവർ ഓർ പ്രോജക്ട്, കോത ബാരേജ് - ബിനാ കോംപ്ലക്സ് മൾട്ടി പർപ്പസ് പ്രോജക്ട് എന്നീ രണ്ട് നദികളെ ബന്ധിപ്പിക്കുന്ന ഒരു കനാലും വഴി കെന്നിൽ നിന്ന് ബെത്വ നദിയിലേക്ക് വെള്ളം മാറ്റുന്നത് ഈ പദ്ധതിയിൽ ഉൾപ്പെടുന്നു. 10.62 ലക്ഷം ഹെക്ടർ വാർഷിക ജലസേചനവും 62 ലക്ഷം ജനങ്ങൾക്ക് കുടിവെള്ളവും 103 മെഗാവാട്ട് ജലവൈദ്യുതിയും 27 മെഗാവാട്ട് സൗരോർജ്ജവും ഉൽപ്പാദിപ്പിക്കുന്ന പദ്ധതിയാണിത്. അത്യാധുനിക സാങ്കേതിക വിദ്യയിൽ എട്ട് വർഷത്തിനുള്ളിൽ പദ്ധതി നടപ്പാക്കാനാണ് ഉദ്ദേശിക്കുന്നത്.
എംപി, യു പി സംസ്ഥാനങ്ങളിൽ വ്യാപിച്ചുകിടക്കുന്ന ജലക്ഷാമം നേരിടുന്ന ബുന്ദേൽഖണ്ഡ് മേഖലയ്ക്ക് ഈ പദ്ധതി വളരെയധികം പ്രയോജനം ചെയ്യും. മധ്യപ്രദേശിലെ പന്ന, ടികാംഗഡ്, ഛത്തർപൂർ, സാഗർ, ദാമോ, ദാതിയ, വിദിഷ, ശിവപുരി, റെയ്സൻ എന്നീ ജില്ലകൾക്കും ഉത്തർപ്രദേശിലെ ബന്ദ, മഹോബ, ഝാൻസി, ലളിത്പൂർ എന്നീ ജില്ലകൾക്കും ഈ പദ്ധതി വലിയ നേട്ടങ്ങൾ നൽകും.
പിന്നാക്കാവസ്ഥയിലുള്ള ബുന്ദേൽഖണ്ഡ് മേഖലയിൽ വർധിച്ച കാർഷിക പ്രവർത്തനങ്ങളും തൊഴിലവസരങ്ങളും വഴി സാമൂഹിക-സാമ്പത്തിക അഭിവൃദ്ധി വർദ്ധിപ്പിക്കുമെന്ന് പ്രതീക്ഷിക്കുന്നു. ഈ മേഖലയിൽ നിന്നുള്ള ദുരിത കുടിയേറ്റം തടയാനും ഇത് സഹായിക്കും.
പരിസ്ഥിതി സംരക്ഷണത്തിനും ഈ പദ്ധതി സമഗ്രമായി സഹായിക്കും. ഇതിനായി വൈൽഡ്ലൈഫ് ഇൻസ്റ്റിറ്റ്യൂട്ട് ഓഫ് ഇന്ത്യയുടെ സമഗ്രമായ ലാൻഡ്സ്കേപ്പ് മാനേജ്മെന്റ് പ്ലാൻ അന്തിമഘട്ടത്തിലാണ്.
പശ്ചാത്തലം:
2021 മാർച്ച് 22 ന്, രാജ്യത്തെ ആദ്യത്തെ പ്രധാന കേന്ദ്രാവിഷ്കൃത നദികളെ ബന്ധിപ്പിക്കുന്ന പദ്ധതി നടപ്പിലാക്കുന്നതിനായി കേന്ദ്ര ജലശക്തി മന്ത്രിയും മധ്യപ്രദേശ്, ഉത്തർപ്രദേശ് മുഖ്യമന്ത്രിമാരും തമ്മിൽ ചരിത്രപരമായ കരാർ ഒപ്പിട്ടു. നദികളെ ബന്ധിപ്പിച്ച്, മിച്ചമുള്ള പ്രദേശങ്ങളിൽ നിന്ന് വരൾച്ചബാധിത പ്രദേശങ്ങളിലേക്കും ജലദൗർലഭ്യമുള്ള പ്രദേശങ്ങളിലേക്കും ജലം എത്തിക്കുക എന്ന ശ്രീ. അടൽ ബിഹാരി വാജ്പേയിയുടെ കാഴ്ചപ്പാട് നടപ്പിലാക്കുന്നതിനുള്ള അന്തർ-സംസ്ഥാന സഹകരണത്തിന്റെ തുടക്കമനു ഈ കരാർ.
(Visitor Counter : 110
പ്രധാനമന്ത്രിയുടെ ഓഫീസ്
അസമിൽ നിന്നുള്ള ദിവ്യാംഗ കലാകാരനുമായി പ്രധാനമന്ത്രി സംവദിച്ചു
പ്രധാനമന്ത്രി ശ്രീ നരേന്ദ്ര മോദി അസമിൽ നിന്നുള്ള ദിവ്യാംഗ കലാകാരനായ അഭിജിത് ഗോതാനിയുമായി സംവദിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
“ അസമിൽ നിന്നുള്ള അഭിജിത് ഗോതാനി ഇന്ന് പ്രധാനമന്ത്രി നരേന്ദ്രമോദിയെ കണ്ടു. അവിസ്മരണീയമായ ഇടപെടലിൽ നിന്നുള്ള തന്റെ അനുഭവം അദ്ദേഹം പങ്കുവെച്ചു .."
(--ND--
റെയില്വേ മന്ത്രാലയം
വിശാഖപട്ടണം, ബൊക്കാരോ എന്നിവിടങ്ങളിൽ നിന്നുള്ള ലിക്വിഡ് മെഡിക്കൽ ഓക്സിജനുമായി  പുറപ്പെടാൻ തയ്യാറായി ഓക്സിജൻ എക്സ്പ്രെസ്സുകൾ
ന്യൂഡൽഹി , ഏപ്രിൽ 22,2021
ലിക്വിഡ് മെഡിക്കൽ ഓക്സിജൻ  ടാങ്കറുകളും വഹിച്ചുള്ള ആദ്യ ഓക്സിജൻ എക്സ്പ്രസ് ഇന്ന് രാത്രി വിശാഖപട്ടണത്ത് നിന്ന് മുംബൈയിലേക്കുള്ള യാത്ര ആരംഭിക്കും .വിശാഖപട്ടണത്ത് നിന്നും എൽഎംഒ നിറച്ച ടാങ്കറുകൾ ഇന്ത്യൻ റെയിൽവേയുടെ റോ-റോ സർവീസ് വഴിയാണ് എത്തിക്കുന്നത് .
മറ്റൊരു ഓക്സിജൻ എക്സ്പ്രസ് ഉത്തർപ്രദേശിലെ മെഡിക്കൽ ഓക്സിജന്റെ ആവശ്യകതകൾ നിറവേറ്റുന്നതിനായി ലഖ്നൗവിൽ നിന്ന് വരാണസി വഴി ബൊക്കാരോയിലേക്കുള്ള യാത്ര ആരംഭിച്ചു.ട്രെയിനിന്റെ സുഗമമായ നീക്കത്തിനായി ലഖ്നൗ മുതൽ വാരണാസി വരെ ഒരു ഗ്രീൻ ഇടനാഴി സൃഷ്ടിച്ചിട്ടുണ്ട് .ട്രെയിനുകളിലൂടെ ഓക്സിജന്റെ നീക്കം റോഡ് ഗതാഗതത്തേക്കാൾ വളരെ വേഗത്തിൽ നടപ്പാക്കാൻ കഴിയുന്നു
IE/SKY
(Visitor Counter : 202
പ്രത്യേക സേവനങ്ങളും ഫീച്ചറുകളും
ഇന്ത്യ മറ്റു രാജ്യങ്ങൾക്ക് സഹായം എത്തിക്കുന്നത് രാജ്യം കൈവരിച്ച വികസനത്തിന് തെളിവ് : കേന്ദ്ര സഹമന്ത്രി ശ്രീ വി മുരളീധരൻ.
കോവിഡ് പോലുള്ള ആഗോള പ്രതിസന്ധികൾക്കിടയിലും ഇന്ത്യ മറ്റു രാജ്യങ്ങൾക്ക് സഹായം എത്തിക്കുന്നത് രാജ്യ വികസനത്തിന് തെളിവാണെന്ന് വിദേശകാര്യ പാർലമെന്ററി കാര്യ സഹമന്ത്രി ശ്രീ വി മുരളീധരൻ പറഞ്ഞു. നെഹ്റു യുവ കേന്ദ്രയുടെ നേതൃത്വത്തിൽ സംഘടിപ്പിച്ച ഇന്ത്യയുടെ ജി -20 അധ്യക്ഷ പദവി ആഘോഷങ്ങളുടെ ഉദ്ഘാടനം തിരുവനന്തപുരത്ത് നിർവ്വഹിക്കുകയായിരുന്നു അദ്ദേഹം.
കോവിഡ്, കാലാവസ്ഥാ വെല്ലുവിളികൾ, സംഘർഷം തുടങ്ങിയ പ്രതിസന്ധികൾക്കിടയിൽ ഇന്ത്യ ഏറ്റെടുത്ത് ജി-20 അധ്യക്ഷ പദവിക്ക് ഏറെ പ്രാധാന്യമുണ്ട്. ലോകത്തിന്റെ മുഴുവൻ താത്പര്യങ്ങൾ സംരക്ഷിക്കാനും ഇന്ത്യ പരിശ്രമിക്കുകയാണ്. ആഗോള പ്രശ്നങ്ങൾക്ക് ആഗോള പരിഹാരം എന്നതാണ് പ്രധാനമന്ത്രി ശ്രീ നരേന്ദ്ര മോദി മുന്നോട്ട് വെയ്ക്കുന്ന ആശയം.ബാലി ഉച്ചകോടിയിൽ യുക്രൈൻ സംഘർഷത്തിന്റെ പശ്ചാതലത്തിൽ പ്രധാനമന്ത്രി മുന്നോട്ട് വെച്ച ഇത് യുദ്ധത്തിന്റെ യുഗമല്ല എന്ന കാഴ്ചപ്പാട് മറ്റു രാജ്യങ്ങളും അംഗീകരിച്ചതായി ശ്രീ വി മുരളീധരൻ ചൂണ്ടിക്കാട്ടി .
തിരുവനന്തപുരം ജില്ലയിലെ മികച്ച യൂത്ത് ക്ലബിനുള്ള നെഹ്റു യുവ കേന്ദ്രയുടെ അവാർഡ് വെഞ്ഞാറമൂട് പ്രവർത്തിക്കുന്ന ജീവകല ക്ലബിന് കേന്ദ്ര സഹമന്ത്രി സമ്മാനിച്ചു.
പേട്രിയോട്ടിക്ക് ക്ലബ്ബുകളുടെ ഉദ്ഘാടനം മന്ത്രി ശ്രീമതി ജെ. ചിഞ്ചു റാണി നിർവ്വഹിച്ചു
മന്ത്രി ശ്രീ. ആന്റണി രാജു, സംസ്ഥാന കായിക -യുവജനകാര്യ വകുപ്പ് ഡയറക്ടർ എസ്. പ്രേം കൃഷ്ണ, പ്രസ്സ് ഇൻഫർമേഷൻ ബ്യൂറോ അഡീഷണൽ ഡയറക്ടർ ജനറൽ ശ്രീ. വി. പളനിച്ചാമി, നെഹ്റു യുവ കേന്ദ്ര സംസ്ഥാന ഡയറക്ടർ ശ്രീ. കെ. കുഞ്ഞഹമ്മദ്, തുടങ്ങിയവരും പങ്കെടുത്തു.
കേന്ദ്ര യുവജനകാര്യ - കായിക മന്ത്രാലയത്തിന് കീഴിൽ പ്രവർത്തിക്കുന്ന നെഹ്റു യുവകേന്ദ്രയുടെ നേതൃത്വത്തിൽ സംഘടിപ്പിച്ച അയൽപക്ക യുവജന സഭയിൽ വിവിധ വിഷയങ്ങളിൽ പ്രഭാഷണങ്ങൾ നടന്നു. ജി-20 സമ്മേളനത്തിൽ ചർച്ച ചെയ്യപ്പെടുന്ന വിഷയങ്ങൾ സംബന്ധിച്ച് യുവജനങ്ങളിൽ അവബോധം സൃഷ്ടിക്കുക എന്നതാണ് പരിപാടിയുടെ ലക്ഷ്യം
(Visitor Counter : 14
പ്രധാനമന്ത്രിയുടെ ഓഫീസ്
അഫ്ഗാനിസ്ഥാന് പ്രസിഡന്റിന്റെ ഇന്ത്യാസന്ദര്ശനം
പ്രധാനമന്ത്രി ശ്രീ. നരേന്ദ്ര മോദിയുടെ ക്ഷണ പ്രകാരംഅഫ്ഗാനിസ്ഥാന് പ്രസിഡന്റ്ഡോ. മുഹമ്മദ് അഷ്റഫ് ഗനി ഇന്ന്  ഇന്ത്യസന്ദര്ശിച്ചു. ഇന്ത്യയുംഅഫ്ഗാനിസ്ഥാനും തമ്മിലുള്ള ബഹുമുഖവും, തന്ത്രപരവുമായ പങ്കാളിത്തത്തിന്റെ പുരോഗതിഇരു നേതാക്കളുംഅവലോകനം ചെയ്യുകയും അനുകൂലമായിവിലയിരുത്തുകയുംചെയ്തു. ഒരുദശലക്ഷംഡോളര് പിന്നിട്ട ഉഭയകക്ഷിവ്യാപാരത്തിന്റെ പുരോഗതിയില്അവര്സംതൃപ്തിരേഖപ്പെടുത്തി. ഇക്കൊല്ലംസെപ്റ്റംബര് 12 മുതല് 15 വരെമുംബൈയില്സംഘടിപ്പിച്ച ഇന്ത്യാ-അഫ്ഗാനിസ്ഥാന് വ്യാപാര നിക്ഷേപ പ്രദര്ശനത്തിന്റെവിജയകരമായ പരിസമാപ്തിയെ രണ്ട് നേതാക്കളുംഅഭിനന്ദിച്ചു. ഛാബാഹര്തുറമുഖംവഴിയും,വ്യോമചരക്ക് ഇടനാഴിവഴിയും ബന്ധപ്പെടല്ശക്തിപ്പെടുത്താനുള്ള നിശ്ചയദാര്ഢ്യവുംഅവര് പ്രകടിപ്പിച്ചു. അടിസ്ഥാന സൗകര്യവികസനം, മനുഷ്യവിഭവശേഷിവികസനം, അഫ്ഗാനിസ്ഥാനിലെമറ്റ്ശേഷിവികസന പദ്ധതികള് തുടങ്ങിയവയില് പുതിയവികസന പങ്കാളിത്തംശക്തിപ്പെടുത്താനും ധാരണയായി.
അഫ്ഗാനിസ്ഥാനിലുംഅവിടത്തെ ജനങ്ങളിലും ഭീകരവാദവും, തീവ്രവാദവുംഅടിച്ചേല്പ്പിച്ച വെല്ലുവിളികള് നേരിടുന്നതിനും, സമാധാനവും, അനുരഞ്ജനവും സാധ്യമാക്കുന്നതിന് തന്റെഗവണ്മെന്റ്കൈക്കൊണ്ട്വരുന്ന നടപടികളെകുറിച്ച് പ്രസിഡന്റ് ശ്രീ. ഗനി പ്രധാനമന്ത്രിയെ ധരിപ്പിച്ചു.
അഫ്ഗാനിസ്ഥാനെ സമാധാന പൂര്ണ്ണവും, ഏവരെയുംഉള്ക്കൊള്ളുന്നതുമായഒരുഏകീകൃത ജനാധിപത്യരാഷ്ട്രമായിതുടരുന്നതിന് സഹായിക്കുന്നതരത്തില്അഫ്ഗാനിസ്ഥാന് നേതൃത്വംകൊടുക്കുന്ന, അഫ്ഗാനിസ്ഥാന്റെഉടമസ്ഥതയിലുള്ള, അഫ്ഗാനിസ്ഥാന്റെ നിയന്ത്രണത്തിന് കീഴിലുള്ളസമാധാന, അനുരഞ്ജന പ്രക്രിയയ്ക്ക്ഇന്ത്യയുടെ പിന്തുണ പ്രധാനമന്ത്രി ആവര്ത്തിച്ച്വ്യക്തമാക്കി.ഇതിലേയ്ക്കുള്ളഅഫ്ഗാനിസ്ഥാന് ഗവണ്മെന്റിന്റെ ശ്രമങ്ങള്ക്ക്അഫ്ഗാനിസ്ഥാന്റെസുരക്ഷയും, പരാമാധികാരവുംസംരക്ഷിക്കുന്നതിന് ഇന്ത്യയുടെഅചഞ്ചലമായ പ്രതിബദ്ധത പ്രധാനമന്ത്രി ഊന്നിപ്പറഞ്ഞു.അഫ്ഗാനിസ്ഥാനില്വിലപ്പെട്ട നിരവധി ജീവനുകള് വന്തോതില് നഷ്ടപ്പെടുത്തിയ ഭീകരാക്രമണങ്ങളെയും, അക്രമങ്ങളെയുംഅര്ത്ഥശങ്കയ്ക്കിടയില്ലാത്ത വിധം അപലപിച്ച പ്രധാനമന്ത്രി, ഭീകരതയ്ക്കെതിരെയുള്ള അഫ്ഗാന് ജനതയുടെയും, ആ രാജ്യത്തെ ദേശീയസുരക്ഷാസേനകളുടെയും പോരാട്ടത്തിന് ഐക്യദാര്ഢ്യവും പ്രകടിപ്പിച്ചു.
വിവിധ അന്താരാഷ്ട്ര വേദികളിലെ പ്രവര്ത്തനങ്ങളില് രണ്ട് രാജ്യങ്ങളുടെയുംകൂടിയാലോചനകളിലും, ഏകോപനത്തിലുംഇരു നേതാക്കളുംസംതൃപ്തിരേഖപ്പെടുത്തി. ഈ സഹകരണംകൂടുതല്ശക്തിപ്പെടുത്തുന്നതിനും, സമാധാനവും, ഭദ്രതയും, പുരോഗതിയും, സമൃദ്ധിയും കൈവരിക്കുന്നതിന് തങ്ങളുടെമേഖലാ, അന്താരാഷ്ട്ര പങ്കാളികളുമായികൂടുതല്അടുത്ത് പ്രവര്ത്തിക്കുന്നതിനും വേണ്ടി ശ്രമിക്കാനും ഇരുനേതാക്കളുംതീരുമാനിച്ചു.
(ND/MRD
ആരോഗ്യ, കുടുംബക്ഷേമ മന്ത്രാലയം
ആരോഗ്യ മന്ഥൻ 2022 ഡോ. മൻസുഖ് മാണ്ഡവ്യ ഉദ്ഘാടനം ചെയ്യും
(ന്യൂ ഡൽഹി: സെപ്തംബർ 23, 2022
ആയുഷ്മാൻ ഭാരത് പ്രധാൻ മന്ത്രി – ജൻ ആരോഗ്യ യോജന  നടപ്പാക്കിയതിന്റെ നാലുവർഷവും ആയുഷ്മാൻ ഭാരത് ഡിജിറ്റൽ മിഷൻ  നടപ്പാക്കിയതിന്റെ ഒന്നാം വാർഷികവും ആഘോഷിക്കുന്നതിന്റെ ഭാഗമായി സംഘടിപ്പിച്ചിരിക്കുന്ന വൈചാരിക സമ്മേളനമായ “ആരോഗ്യ മന്ഥൻ 2022” കേന്ദ്ര ആരോഗ്യ കുടുംബക്ഷേമ മന്ത്രി ഡോ. മൻസുഖ് മാണ്ഡവ്യ 2022 സെപ്തംബർ 25-ന് ഉദ്ഘാടനം ചെയ്യും.
കേന്ദ്ര ഇലക്ട്രോണിക്സ് വിവരസാങ്കേതിക മന്ത്രി ശ്രീ അശ്വിനി വൈഷ്ണവ്, ആരോഗ്യ കുടുംബക്ഷേമ സഹമന്ത്രി ഡോ. ഭാരതി പ്രവീൺ പവാർ എന്നിവർ ചടങ്ങിൽ പങ്കെടുക്കും. സംസ്ഥാന / കേന്ദ്ര ഭരണ പ്രദേശങ്ങളിൽ നിന്നുള്ള ഉന്നത സർക്കാർ ഉദ്യോഗസ്ഥർ പങ്കെടുക്കും.
മേഖലയിലെ വിദഗ്ദ്ധ സംഘത്തിനും അക്കാദമിക്, വ്യവസായ, മാധ്യമ പ്രതിനിധികൾക്കുമൊപ്പം ആരോഗ്യ സംരക്ഷണ മേഖലയിലെ ആഗോള, ദേശീയ വിദഗ്ധരുടെ സജീവ പങ്കാളിത്തം രണ്ട് ദിവസത്തെ പരിപാടിയിൽ ഉണ്ടാകും.
2022 സെപ്റ്റംബർ 23-ന് രാജ്യത്തുടനീളമുള്ള AB-PMJAY യുടെ ഗുണഭോക്താക്കളുമായി സംവദിച്ച് കേന്ദ്ര ആരോഗ്യമന്ത്രി ആഘോഷങ്ങൾക്ക് തുടക്കം കുറിക്കും.
AB-PMJAY 2022 സെപ്തംബർ 23-ന് നാല് വർഷം പൂർത്തിയാക്കും. ആയുഷ്മാൻ ഭാരത് ഡിജിറ്റൽ മിഷൻ  അതിന്റെ ഒന്നാം വാർഷികം 2022 സെപ്റ്റംബർ 27-ന് ആഘോഷിക്കും.
പദ്ധതി നടപ്പാക്കുന്ന 33 സംസ്ഥാന-കേന്ദ്രഭരണ പ്രദേശങ്ങളിലും 2022 സെപ്റ്റംബർ 15 മുതൽ 30 വരെ AB-PMJAY യുടെ വാർഷികത്തോടനുബന്ധിച്ച് 'ആയുഷ്മാൻ പഖ്വാഡ'യ്ക്ക് കീഴിൽ രണ്ടാഴ്ച നീണ്ടുനിൽക്കുന്ന ആഘോഷ പരിപാടികൾ സംഘടിപ്പിക്കുന്നുണ്ട്. പദ്ധതിയുടെ ഗുണഭോക്താക്കൾക്കായി ബോധവൽക്കരണ പരിപാടികൾ, ആരോഗ്യ പരിശോധന ക്യാമ്പുകൾ, ആയുഷ്മാൻ കാർഡ് എടുക്കുന്നതിനുള്ള സൗകര്യം എന്നിവ ഉണ്ടാകും.
ഡിജി ഹെൽത്ത് എക്സ്പോയിൽ നൂതന ഡിജിറ്റൽ ആരോഗ്യ പരിഹാരങ്ങൾ പ്രദർശിപ്പിക്കുന്ന പൊതു-സ്വകാര്യ മേഖലയിൽ നിന്നുള്ള നവസംരംഭകരുടെ സാന്നിധ്യമുണ്ടാകും.
PMAM-കൾ , AB PM-JAY യുടെ കീഴിലുള്ള പൊതു ആശുപത്രികൾ, മികച്ച പ്രകടനം കാഴ്ചവയ്ക്കുന്ന സംസ്ഥാന / കേന്ദ്ര ഭരണ പ്രദേശങ്ങൾ, ജില്ലകൾ, പൊതു-സ്വകാര്യ ആരോഗ്യ സൗകര്യങ്ങൾ, ABDM ന് കീഴിലുള്ള ഡിജിറ്റൽ ആരോഗ്യ പരിഹാരങ്ങൾ എന്നിവയെ അംഗീകരിക്കുന്നതിനായി ആയുഷ്മാൻ ഉത്കൃഷ്ടത പുരസ്കാരം 2022  NHA സമ്മാനിക്കും. ABDM ഹാക്കത്തോൺ പരമ്പര റൗണ്ട് 1 വിജയികൾക്കും ചടങ്ങിൽ സമ്മാനം നൽകും.
പ്രധാനമന്ത്രിയുടെ ഓഫീസ്
വീടുകളിൽ ജൈവകൃഷി നടത്തണമെന്ന് പ്രധാനമന്ത്രി ജനങ്ങളോട് ആവശ്യപ്പെട്ടു
പ്രധാനമന്ത്രി ശ്രീ നരേന്ദ്ര മോദി ജനങ്ങളോട് വീടുകളിൽ ജൈവകൃഷി നടത്തണമെന്ന് ആവശ്യപ്പെട്ടു. രാജ്യസഭാ എംപി സംഗീത യാദവ് മൗര്യയുടെ ട്വീറ്റിനോട് പ്രതികരിക്കുകയായിരുന്നു അദ്ദേഹം. ശ്രീമതി
സംഗീത യാദവ് തന്റെ ട്വീറ്റിൽ മേൽക്കൂരയിൽ കൃഷി ചെയ്യുന്ന വിവിധതരം പച്ചക്കറികൾ കാണിച്ചിരുന്നു
പ്രധാനമന്ത്രി ട്വീറ്റ് ചെയ്തു:
"വളരെ നന്നായിരിക്കുന്നു ! പ്രകൃതിയുമായുള്ള ബന്ധവും ആരോഗ്യകരമായ ഭക്ഷണവും... ഏവർക്കും ഇത് സ്വന്തം വീടുകളിൽ പരീക്ഷിക്കാവുന്നതാണ്."
റോഡ് ഗതാഗത, ഹൈവേ മന്ത്രാലയം
ഒരു രാജ്യം, ഒരു PUC
(ന്യൂ ഡൽഹി: ഡിസംബർ 15, 2021
കേന്ദ്ര മോട്ടോർ വാഹന ചട്ടങ്ങൾ, 1989 പ്രകാരമുള്ള PUCC ഫോം, രാജ്യത്തുടനീളം വിതരണം ചെയ്യുന്നതിനുള്ള ഒരു പൊതു ഫോർമാറ്റിലേക്ക് 14-06-2021-ലെ ജി.എസ്.ആർ. 410  മുഖേന കേന്ദ്ര ഉപരിതല ഗതാഗത മന്ത്രാലയം വ്യവസ്ഥ ചെയ്തു.
കേന്ദ്ര മോട്ടോർ വാഹന ചട്ടങ്ങൾ, 1989-ന്റെ ചട്ടം 115 പ്രകാരം - "മോട്ടോർ വാഹനം ആദ്യമായി രജിസ്റ്റർ ചെയ്ത തീയതി മുതൽ ഒരു വർഷം കഴിഞ്ഞാൽ, ഓരോ വാഹനവും സംസ്ഥാന ഗവൺമെന്റ് അധികാരപ്പെടുത്തിയ ഒരു ഏജൻസി നൽകിയ സാധുവായ "പൊലൂഷൻ അണ്ടർ കണ്ട്രോൾ" സർട്ടിഫിക്കറ്റ് സൂക്ഷിക്കേണ്ടതാണ്." PUC ഡാറ്റയെ വാഹൻ ഡാറ്റാബേസുമായി ബന്ധിപ്പിച്ചുകൊണ്ട് 06-06-2018-ന് ജി.എസ്.ആർ. 527 മുഖേന മന്ത്രാലയം വിജ്ഞാപനം പുറപ്പെടുവിച്ചിട്ടുണ്ട്.
മോട്ടോർ വാഹന നിയമം, 1988, കേന്ദ്ര മോട്ടോർ വാഹന ചട്ടങ്ങൾ, 1989 തുടങ്ങിയവയിലെ വ്യവസ്ഥകൾ നടപ്പാക്കുന്നത് അതത് സംസ്ഥാന / കേന്ദ്ര ഭരണ പ്രദേശങ്ങളിലെ ഭരണകൂടങ്ങളുടെ പരിധിയിൽ വരുന്നു.
കേന്ദ്ര ഉപരിതല ഗതാഗത മന്ത്രി ശ്രീ നിതിൻ ഗഡ്കരി രാജ്യ സഭയിൽ രേഖാമൂലം നൽകിയ മറുപടിയിലാണ് ഇക്കാര്യങ്ങൾ അറിയിച്ചത്.